Държавен вестник, бр. 78, 2023 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  78
(2) Ползвателите на финансова помощ 
могат да поискат изменение на оперативната 
програма по ал. 1, като подават заявление 
за изменение на оперативната програма по 
образец, утвърден от изпълнителния директор 
на ДФ „Земеделие“. Образецът на заявление 
се публикува на електронната страница на 
ДФ „Земеделие“.
(3) Заявлението по ал. 2 се подава по елек-
тронен път чрез индивидуалния профил на 
ползвателите на финансова помощ в СЕУ. Към 
заявлението се прилагат документи, посоч-
ващи причината, характера и последствията 
от промените.
(4) Когато след приемане на заявлението по 
ал. 2 бъдат установени нередовности в подаде-
ните документи или непълнота и неяснота на 
заявените данни, ДФ „Земеделие“ уведомява 
с писмо ползвателите на финансова помощ.
(5) Писмото по ал. 4 се съобщава чрез 
СЕУ в индивидуалния профил на ползвателя 
на финансова помощ. Писмото се счита за 
връчено с изпращане на съобщение в СЕУ.
(6) Ползвателят изпраща отговор на пис-
мото по ал. 4, както необходимите документи 
и разяснения, чрез СЕУ в срок до 15 дни от 
деня, следващ връчването на писмото.
(7) След изтичането на срока за отговор по 
ал. 6 ползвателят няма право да предоставя 
документи и информация. Предоставените 
документи и информация след изтичането 
на срока по ал. 6 или на такива, които не 
са изрично изискани, не се обработват и не 
подлежат на разглеждане от ДФ „Земеделие“. 
Не се обработват и разглеждат документи, 
които не са изпратени чрез СЕУ.
(8) Когато ползвателят не отстрани не-
редовностите на документите и/или непъл-
нотите и неяснотите на заявените данни и 
посочените факти до изтичане на срока по 
ал. 6, заявлението за изменение на оператив-
ната програма се разглежда в съответствие с 
наличните документи.
(9) В двумесечен срок от датата на подаване 
на заявлението по ал. 2 изпълнителният дирек-
тор на ДФ „Земеделие“ със заповед одобрява 
или мотивирано отказва измененията по ал. 1. 
Заповедта се връчва чрез СЕУ и подлежи на 
оспорване пред съответния компетентен съд 
по реда на Административнопроцесуалния 
кодекс.
(10) В срок до 10 дни от връчването на 
заповедта по ал. 9 за одобрение на проме-
ните ползвателите на финансова помощ или 
техни изрично упълномощени представители 
подписват през СЕУ с електронен подпис 
допълнително споразумение към договора по 
чл. 13, ал. 3. Когато ползвателят на финансова 
помощ не подпише допълнително споразуме-
ние в посочения срок, одобрената оперативна 
програма остава без промяна.
(11) В съответствие с чл. 13 от Делегиран 
регламент (ЕС) 2017/891 на Комисията от 13 
март 2017 г. за допълване на Регламент (ЕС) 
№ 1308/2013 на Европейския парламент и на 
Съвета по отношение на секторите на плодове-
те и зеленчуците и на преработените плодове 
и зеленчуци, за допълване на Регламент (ЕС) 
№ 1306/2013 на Европейския парламент и на 
Съвета по отношение на санкциите, прило-
жими в посочените сектори, и за изменение 
на Регламент за изпълнение (ЕС) № 543/2011 
на Комисията (ОВ, L 138/4 от 25.05.2017 г.), 
наричан по-нататък „Делегиран регламент 
(ЕС) 2017/891“, по време на изпълнение на 
оперативните програми организациите на 
производители на плодове и зеленчуци могат 
с разрешение на ДФ „Земеделие“ да делегират 
чрез договор изпълнението на определени дей-
ности на призната асоциация на организации 
на производители на плодове и зеленчуци, в 
която членуват. Разходите по делегираните 
дейности се финансират от оперативния фонд 
на съответната организация на производители 
на плодове и зеленчуци.
(12) Когато се налагат изменения на одо-
брените оперативни програми през текущата 
година, които не се отнасят до размера, вида 
и периода на изпълнение на одобрените раз-
ходи и дейности по интервенциите или до 
размера на оперативния фонд, ползвателите 
на финансова помощ уведомяват с мотивирано 
писмо ДФ „Земеделие“ чрез СЕУ.
(13) Посочените изменения по ал. 12 от-
говарят на условията за отпускане на помощ 
само ако ползвателите на финансова помощ 
са уведомили за тях ДФ „Земеделие“ с писмо 
чрез СЕУ в срок до 5 работни дни от настъп-
ване на обстоятелствата.
(14) В срок до 10 работни дни от получа-
ване на писмото по ал. 13 ДФ „Земеделие“ 
уведомява ползвателите на финансова помощ 
с писмо чрез СЕУ, с което мотивирано съг- 
ласува или не съгласува исканите промени.
(15) Не се допуска изменение и/или до-
пълнение на оперативната програма, което:
1. води до несъответствие с одобрените цели 
на интервенциите, включени в програмата, и/
или променя предназначението на дейностите 
по интервенциите;
2. води до несъответствие с условията за 
предоставяне на финансова помощ, определени 
в тази наредба и договора за предоставяне на 
финансова помощ.
Раздел V
Специфични условия за подпомагане на ин-
тервенциите в сектор „Плодове и зеленчуци“
Чл. 16. (1) Интервенциите по чл. 2 отгова-
рят на условията за финансиране, когато са 
насочени към продукти от сектор „Плодове 
и зеленчуци“, попадащи в част IX на прило-
жение I от Регламент (ЕС) № 1308/2013, за 
които е призната организацията или асоци-
ацията на организации на производители,